b'\n_START_ARTICLE_\nVezina Trophy\n_START_SECTION_\nZgodovina\n_START_PARAGRAPH_\nPokal se imenuje po Georgesu V\xc3\xa9zinaju, ki je veliko ve\xc4\x8dino svoje kariere prebil v mo\xc5\xa1tvu Montreal Canadiens. V\xc3\xa9zina se je med neko tekmo v sezoni 1925/26 zgrudil in na njem so opazili znake tuberkuloze, zaradi katere je leta 1926 umrl. Po njegovi smrti so lastniki Canadiensov, L\xc3\xa9o Dandurand, Louis Letourneau in Joseph Cattarinich, ligi daroval pokal v V\xc3\xa9zinajevo \xc4\x8dast in trajen spomin. Pokal so prvi\xc4\x8d podelili ob koncu sezone 1926/27. _NEWLINE_Do sezone 1980/81 so pokal podeljevali vratarju, ki je prejel najmanj golov v rednem delu sezone.  Toda, kmalu je postalo jasno, da je pokal pogosto \xc5\xa1el v roke vratarja bolj\xc5\xa1ega mo\xc5\xa1tva in ne vratarja najbolj\xc5\xa1ih individualnih sposobnosti. Zato je bila sprejeta sprememba, po kateri so za\xc4\x8deli vratarju, ki je prejel najmanj zadetkov, podeljevati pokal William M. Jennings Trophy. Od leta 1981 tako pokal Vezina Trophy podeljujejo generalni mened\xc5\xbeerji mo\xc5\xa1tev lige NHL najbolj\xc5\xa1emu vratarju lige. Pod trenutnimi pravili je postal prvi dobitnik pokala vratar mo\xc5\xa1tva New York Islanders, Billy Smith. _NEWLINE_V preteklosti se je pogosto dogajalo, da so igralci pokal prejeli ve\xc4\x8dkrat ali da je bilo dva ali ve\xc4\x8d igralcev izena\xc4\x8denih v boju za pokal. Najve\xc4\x8d pokalov je prejel Jacques Plante (7), sledita mu Bill Durnan in Dominik Ha\xc5\xa1ek (oba 6). Pod trenutnimi pravili je sicer najve\xc4\x8d pokalov osvojil Ha\xc5\xa1ek. Vratarji mo\xc5\xa1tva Montreal Canadiens so pokal osvojili 28-krat.  Pod prvotnimi pravili se je pogosto dogajalo, da sta pokal v eni sezoni prejela vratarja istega mo\xc5\xa1tva. Da sta pokal prejela vratarja iz dveh razli\xc4\x8dnih mo\xc5\xa1tev, se je zgodilo le enkrat, in sicer v sezoni 1973/74, ko sta pokal osvojila Tony Esposito (Chicago Black Hawks) in Bernie Parent (Philadelphia Flyers).  Samo \xc5\xa1tirikrat se je do sedaj zgodilo, da je kak vratar v isti sezoni osvojil tako pokal Vezina Trophy kot pokal Hart Memorial Trophy (za najkoristnej\xc5\xa1ega igralca lige). To je uspelo Jacquesu Planteju, ki je pokala osvojil v sezoni 1961/62, Dominiku Ha\xc5\xa1ku, ki je pokala osvojil v dveh zaporednih sezonah, 1996/97 in 1997/98, in Jos\xc3\xa9ju Theodoreju, ki je pokala prejel v sezoni 2001/02. Dva ostala dobitnika obeh pokalov sta Roy Worters in Al Rollins, ki pa pokalov nista osvojila v isti sezoni. Chuck Rayner se je v zgodovino zapisal kot edini vratar, ki je osvojil pokal Hart Memorial Trophy, a nikoli pokala Vezina Trophy. _NEWLINE_Glasovanje opravi 30 generalnih mened\xc5\xbeerjev lige (po eden iz vsakega mo\xc5\xa1tva) ob koncu rednega dela sezone. Vsak mened\xc5\xbeer odda svoje tri kandidate po to\xc4\x8dkovnem sistemu 5-3-1.  Izdani so tri finalisti, pokal pa podelijo na slavnosti NHL Awards (NHL nagrade) ob koncu kon\xc4\x8dnice.'